Назлы Савранбаши

Назлы Савранбаши (; 2003 елның 9 октябре, Измир, Төркия) — Төркия гимнасты, Измирдагы «Şavkar Gymnastics Club» клубы әгъзасы. Мерсиндагы Дөнья Кубогы этабы җиңүчесе, 2018 елгы яшүсмерләр Олимпия уеннарында һәм 2020 елгы җәйге Олимпия уеннарында катнашучы.

 Тормыш юлы 
Назлы Савранбаши 2003 елның 9 октябрендә туа. Дүрт яшендә гимнастика белән шөгыльләнә башлый.

 Карьера 
Измирдагы «Şavkar Gymnastics Club» клубы өчен чыгыш ясый. Гимнастның беренче тренеры Нургөл Аккөш Доган була, аның белән Назлы Газиемирда таныша. Аннан соң ул Айсел һәм Озгүр Гөмеш белән шөгыльләнә башлый.

Назлы Савранбаши 2017 елгы Ауропа җәйге яшүсмерләр Олимпия фестивалендә катнаша.

Назлы Савранбаши көз көне Буэнос-Айреста узган 2018 елгы яшүсмерләр җәйге Олимпия уеннарында катнаша. Ул абсолют беренчелектә квалификациядә чыгыш ясый, әмма финалга эләгә алмый, барлык дүрт төрдә чыгыш ясаган 32 кызлар арасыннан 31 нче урынны гына ала. Дүрт снарядта аның нәтиҗәсе 43,532 балл тәшкил итә.

Төркия гимнасты Трнавада VCault турнирында яшүсмерләр дәрәҗәсендә катнаша һәм төрле биеклектәге брусьяларда бакыр һәм ирекле күнегүләрдә алтын медаль яулый.

Мәрсиндагы Дөнья Кубогы этабында Назлы Савранбаши төрле биеклектәге брусьялар ярышында алтын медаль яулый.

Штутгартта узган 2019 елгы дөнья чемпионаты нәтиҗәләре буенча 2020 елда Токиода узачак җәйге Олимпия уеннарында катнашу хокукын ала. Мәрсиндагы 2020 елгы Ауропа чемпионаты алдыннан спортчы аягын җәрәхәтли.

Назлы Савранбаши 2021 елда Базелдә узган Ауропа чемпионатында катнаша, анда узган елгы имгәнүдән тулысынча терелеп бетмичә чыгыш ясап, финалга чыга алмый.

 Искәрмәләр 

 Сылтамалар 

 Назлы Савранбаши Халыкара гимнастика федерациясе сайтында

Төркем:Википедия:Замандашлар биографиясе
Төркем:Википедия:Викимәгълүматтан чыганак булган мәкаләләр
Төркем:2003 елда туганнар
Төркем:9 октябрь көнне туганнар
Төркем:Әлифба буенча спортчылар
Төркем:Төркия гимнастлары